O nouă înregistrare șochează SUA. Doi polițiști sunt filmați cum trântesc un bărbat de 75 de ani și-l lasă plin de sânge.
Noi proteste au avut loc în mai multe state americane, în urma morţii lui George Floyd, marcând a zecea zi de manifestații. Doi polițiști americani au fost filmați cum trântesc la pământ un bărbat de 75 de ani, în Buffalo, New York. Cei doi polițiști au fost suspedanți, fără plata salariilor.
Scenele filmate de un reporter al unui post local de radio, WBFO, sunt tulbutătoare și au fost urmărite de milioane de americani.Un bărbat alb, neidentificat, se apropie de cordonul de poliție cu casca unui agent în mână. Un agent îl împinge cu mâna, altul cu un baston. Bărbatul cade și se lovește puternic cu capul de beton. Lângă el apare o baltă de sânge, relatează Reuters.Ceilalți polițiști trec pe lângă victimă fără a încerca să-i acorde ajutor. Din mulțime cineva strigă să fie chemat un medic. Incidentul a fost condamnat în termeni duri de americani pe social media.Protestatarii susțin că nu se pot opri atâta vreme cât astfel de exemple ale brutalității poliției continuă să apară. "Am fost tulburat profund de acest video" a reacționat primarul din Buffalo, Byron Brown. Guvernatorul New York-ului, Andrew Cuomo, a anunțat suspedarea fără plată a celor doi polițiști. Victima, de 75 de ani, a fost transportată la spital și este în stare stabilă. Atenție, urmează imagini cu puternic impact emoțional!